stanford-oval/wikipedia huggingface dataset:
פטר הראשון, מלך סרביה
שנות שלטונו

פטר היה ליברלי יותר מקודמו ושאף להפוך את סרביה למונרכיה חוקתית. הוא נקט במדיניות חוץ פאן בלקנית, תוך ניסיונות התקרבות לממלכת בולגריה שכנתה של סרביה שחתרה במקביל לסרבים להגמוניה אזורית. הסרבים והבולגרים יישרו קו פרו-רוסי במדיניות החוץ שלהם והקימו את הליגה הבלקנית שמטרתה הייתה למזער ככל הניתן את אחיזתה של האימפריה העות'מאנית בשטחים אירופיים. ב-8 באוקטובר 1912 פרצה מלחמת הבלקן הראשונה והצבא הסרבי כבש שטחים נרחבים במקדוניה הווארדארית, אלבניה ומונטנגרו. הבולגרים הפרו את הברית מול חברותיהם לליגה הבלקנית ופרצה מלחמת הבלקן השנייה, אשר במהלכה הובס הצבא הבולגרי. המלחמה נתפשה בציבוריות הסרבית כהישג גדול והוא נזקף לזכותו של פטר הראשון. במסגרת הסכם בוקרשט שחתם את מלחמת הבלקן השנייה, זכו הסרבים בשטחים נרחבים במרכז מקדוניה. ב-24 ביוני 1914, הודיע פטר הראשון על פרישה בפועל מניהול ענייני הממלכה בשל מצבו הבריאותי, והעברת סמכויותיו לבנו אלכסנדר, אשר הפך רשמית לעוצר. רשמית, פטר הראשון עדיין אחז בתואר מלך סרביה. הנסיך ג'וֹרגֶ'ה, בנו הבכור של פטר ויורש העצר המיועד נושל מתוארו ומעמדו ב-1909 לאחר שרצח את אחד ממשרתיו וכך הפך אלכסנדר ליורש העצר.
לאחר רצח פרנץ פרדיננד הכריזה האימפריה האוסטרו-הונגרית מלחמה על סרביה ופרצה מלחמת העולם הראשונה. בחלקה הראשון של המערכה על סרביה הצליח הצבא הסרבי לבלום את האוסטרו-הונגרים ובהמשך להדוף אותם אל מחוץ לגבולות הממלכה. בהמשך, הצטרפו הבולגרים למתקפה וביחד עם כוחות צבא הקיסרות הגרמנית ויחידות הצבא האוסטרו-הונגרי תקפו את הסרבים בשתי חזיתות והממלכה קרסה, תוך מניין נפגעים רב מקרב חיילי הצבא והאוכלוסייה האזרחית. פטר הראשון, יורש העצר אלכסנדר, ממשלתו, שרידי צבאו ואלפי פליטים נסוגו דרך הרי אלבניה לדורס השוכנת לחופיה האדריאטיים של הנסיכות ומשם פונו לאי קורפו. הנסיגה הארוכה והקשה דרך ההרים האלבניים עשתה שמות במצבו הבריאותי של המלך והוא הלך והדרדר. בהמשך, עברו ההנהגה והצבא הסרבים לאזור סלוניקי שבממלכת יוון, שם הצטרפו לכוחות מדינות ההסכמה בחזית המקדונית והיוו גורם משמעותי בהכרעתה.
במהלך מלחמת העולם הראשונה נהרגו בקרבות או נפטרו ממחלות 275,000 חיילים ו-450,000 אזרחים מתוך 4.5 מיליון תושבי ממלכת סרביה. מלאכת שיקום הממלכה הוטלה על יורש העצר אלכסנדר. לאחר התפרקות האימפריה האוסטרו-הונגרית נולדה ממלכת הסרבים, הקרואטים והסלובנים. הופעתו האחרונה בציבור של המלך פטר הראשון הייתה ב-1 בדצמבר 1918, עת הוכרז כמלך הראשון של הממלכה החדשה. פטר קאראג'ורג'ביץ' הלך לעולמו באוגוסט 1921 בבלגרד והוא בן 77 שנים.
משפחתו

ב-1 באוגוסט 1883 התחתן פטר עם זורקה, נסיכת מונטנגרו, בתם של ניקולה הראשון, מלך מונטנגרו ומילנה ווקוטיץ', ממנה נולדו לו 5 ילדים:
ילנה, נסיכת סרביה (1884–1962), התחתנה עם יואן קונסטנטינוביץ', נסיך רוסיה.
מילנה, נסיכת סרביה (1886–1887).
ג'ורג'ה, נסיך הכתר של סרביה (1887–1972), התחתן עם ראדמילה ראדוניץ'.
אלכסנדר הראשון, מלך יוגוסלביה (1888–1934), התחתן עם מריה מרומניה, מלכת יוגוסלביה.
אנדריו, נסיך סרביה (1890).
לקריאה נוספת

John R. Lampe,‏ Yugoslavia as history: twice there was a country, הוצאת אוניברסיטת קיימברידג', הממלכה המאוחדת, 1996, באתר גוגל ספרים
הערות שוליים

1 2  Spencer Tucker, Laura Matysek Wood‏, The European powers in the First World War, ספריית הקונגרס, ארצות הברית, 1996, עמוד 555, באתר גוגל ספרים (באנגלית).
↑  פטר מלר סרביה שמת, הצפירה, 21 באוגוסט 1921
↑  תלגרמות של הפירה, הצפירה, 18 ביוני 1903
↑  Spencer Tucker, Laura Matysek Wood‏,‏ The European powers in the First World War, עמוד 36, באתר גוגל ספרים.
↑  Owen Pearson‏, Albania in the twentieth century,‏ I.B.Tauris, ארצות הברית, 2004, כרך ג', עמוד 98, באתר גוגל ספרים (באנגלית).
↑  מותו של מלך סרביה, הצפירה, 18 באוגוסט 1921
| 0 | 1 | 2 |
| --- | --- | --- |
| הקודם: אלכסנדר הראשון, מלך סרביה | מלכי סרביה  1903-1918 | הבא: אין. הוקמה ממלכת הסרבים, הקרואטים והסלובנים |
| 0 | 1 | 2 |
| --- | --- | --- |
| הקודם: אין | מלכי הסרבים, הקרואטים הסלובנים ומלכי יוגוסלביה  1918-1921 | הבא: אלכסנדר הראשון, מלך יוגוסלביה |
| --- | --- |
בקרת זהויות :  BIBSYS: 10042182  BnF: cb15513490j (data)  GND: 119527359  ISNI: 0000 0000 5536 6342  LCCN: n88040159  NKC: js2005312133  NTA: 291102808  SUDOC: 069118264  VIAF: 8199953   WorldCat (עם VIAF): 8199953
פלורנס דאגדייל

| --- | --- |

פלורנס דאגדייל, 1915
 לידה:  12 בינואר 1879 אדמונטון, הממלכה המאוחדת 
 פטירה:  17 באוקטובר 1937 (בגיל 58) 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 שפות היצירה:  אנגלית 
 בן או בת זוג:  תומאס הרדי (10 בפברואר 1914–?) 
 
פלורנס אמילי דאגדייל (באנגלית: Florence Emily Dugdale;‏ 12 בינואר 1879 - 17 באוקטובר 1937) הייתה סופרת ילדים אנגלייה ואשתו השנייה של הסופר תומאס הרדי. היא כתבה את הביוגרפיה של הרדי.
ביוגרפיה

דאגדייל נולדה ברובע אדמונטון שבלונדון, בתו של מנהל בית ספר אדוארד דאגדייל. היא למדה בבית הספר "National Infants School" ברובע אנפילד במשך שנתיים עד 1886, ואחר כך למדה בבית הספר לבנות סיינט אנדרו. כשהייתה בת 20 שילמו הוריה 9 פני לשבוע עבור לימודיה בבית הספר "Higher Grades School".
החל משנת 1895 התמקדו חייה של דאגדייל בהוראה. היא התחילה ללמוד בבית הספר לבנות סיינט אנדרו, שם זכו היא ואחותה אתל בפרסים מטעם מועצת החינוך של הבישופות על "ידע דתי ומיומנות בנושאים חילוניים". ב-1897 הוסמכה כמורה בבית הספר של אביה. דאגדייל הייתה בת לוויה לליידי סטוקר, אשתו של סר ת'ורנלי סטוקר אחיו של ברם סטוקר, מחבר הספר "דרקולה".
ב-1905 בהיותה בת 26 פגשה דאגדייל לראשונה את הסופר תומאס הרדי. היא הפכה לידידה ועוזרת שלו, וב-1908 הפסיקה ללמד, הן כדי שתוכל לסייע להרדי והן כדי לפתוח בקריירת כתיבה משלה. ב-1912 פרסמה את ספרה הראשון "The Book of Baby Birds" שלו תרם גם הרדי. באותה שנה מתה אֶמָה אשתו של הרדי. ב-1913 עברה דאגדייל לגור בביתו של הרדי "מקס גייט" בדורצ'סטר שבמחוז דורסט. שנה אחר כך ב-1914 הם התחתנו בכנסיית סיינט אנדרו באנפילד, על אף פער הגילים ביניהם שהיה 39 שנה.
במהלך הנישואים מצאה פלורנס את עצמה חיה בצלה של אֶמָה, שלמרבה האירוניה הרדי הזניח אותה כשהייתה בחיים. שירי האהבה הנלהבים שכתב הרדי אחרי מותה של אֶמָה, הביכו ואמללו את פלורנס. עם זאת כשהרדי נפטר ב-1928 בגיל 87, היא הייתה מוכת יגון עד כדי כך שנדרש רופא לטפל בה.
בני הזוג הרדי היו חברים של ת.א. לורנס, ופלורנס השתתפה בהלוויה שלו.
פלורנס הרדי נפטרה במקס גייט מסרטן בגיל 58. גופתה נשרפה בקרמטוריום ווקינג, ואפרה נטמן בחצר הכנסייה סטינספורד, שם נקברו לבו של הרדי ואשתו הראשונה.
ספריה

Dugdale, Florence Emily (1912). The Book of Baby Birds. Hodder & Stoughton. Illustrated by Edward Julius Detmold.
Hardy, Florence Emily (1928). The Early Life of Thomas Hardy, 1840–1891. Macmillan, London.
Hardy, Florence Emily (1930). The Later Years of Thomas Hardy, 1892–1928. Macmillan, London.
הערות שוליים

↑  Genealogy for Florence Emily Hardy (Dugdale) (1879 - 1937) family tree on Geni
| --- | --- |
בקרת זהויות :  NLI: 987007463432705171  PLWABN: 9810669109805606  BIBSYS: 97039064  CiNii: DA05289328  GND: 119431483  ISNI: 0000 0000 8362 9402  LCCN: n50022339  LNB: 000105721  NDL: 01241512  NTA: 07364191X  SNAC: w6bc4hh5  SUDOC: 081293275  Trove: 850669  VIAF: 20490704   WorldCat (עם VIAF): 20490704
פוטוגניות

פוטוגניות (מאנגלית: Photogenic - מהמילה Photography, צילום) הוא מושג כללי המשמש לתיאור מושא, בדרך כלל אדם, המופיע כנאה בצילומים. תיאור אדם כפוטוגני או לא פוטוגני הוא סובייקטיבי בהכרח.
אדם המתואר כפוטוגני לא בהכרח נראה נאה במציאות, ואף להפך. "תופעת" הפוטוגניות נגרמת גם בשל אפקט הניגוד בין הדו-ממד והתלת-ממד, ויכולה להסביר מדוע אדם נראה "טוב יותר" בדו-ממד מאשר בתלת-ממד או להפך. לכן אדם המתואר כפוטוגני, נראה לעיתים טוב יותר בדו-ממד מאשר בתלת-ממד.
פלאקסי

| --- | --- |

 מידע כללי
 גובה מוצא הנהר:  564 רגל 
 שפך:  בראזוס 
 מדינות באגן הניקוז:  ארצות הברית 
 
עקבות דינוזאור
פלאקסי (באנגלית: Paluxy River) הוא נהר במדינת טקסס שבארצות הברית, יובל של הנהר בראזוס (Brazos). הוא נוצר מהתמזגות נהר צפון פלאקסי ונהר דרום פלאקסי ליד בלאף דייל (Bluff Dale) (אנ'), וזורם לאורך 47 ק"מ עד התמזגותו עם נהר בראזוס ממזרח לגלן רוז (Glen Rose), טקסס.
עקבות הדינוזאורים בנהר פלאקסי

בערוץ הנהר נמצאו עקבות דינוזאורים, ליד גלן רוז, בפארק מדינת טקסס "עמק הדינוזאורים" (אנ'). בשנות השלושים של המאה ה-20 מצאו תושבים מקומיים עקבות דינוזאורים וסימנים שנחשבו עקבות אנושיים באותה שכבה גאולוגית. הממצא קיבל פרסום רחב כעדות נגד לוח הזמנים הגאולוגי וכתמיכה בתאוריית העולם הצעיר. (אנ') בבדיקות נמצא שפירוש סימנים אלה כטביעות רגליים הוא שגוי, או שמדובר בתרמית. בריאתנים וארגונים בריאתניים רבים בני זמננו אינם משתמשים בממצאים אלה בין טיעוניהם.
הערות שוליים

↑  על תרמית עקבות האדם והדינוזאורים, באתר המרכז הלאומי לחינוך מדעי בארצות הברית (באנגלית)
↑  עקבות אדם בטקסס התגלו כעקבות דינוזאורים, הניו יורק טיימס (באנגלית)
↑  "זיוף שקוף", בבלוג של הביולוג פ. ז. מאיירס (אנ') (באנגלית)
↑  אתרו של כומר בריאתן מטקסס (באנגלית)
↑  הוויכוח על עקבות הדינוזאורים בטקסס באתר TalkOrigins (באנגלית)
↑  מקור נוסף לוויכוח על עקבות הדינוזאורים בטקסס באתר TalkOrigins (באנגלית)
| --- | --- |
בקרת זהויות :  VIAF: 315526732   WorldCat (עם VIAF): 315526732 
ערך זה הוא קצרמרבנושא גאולוגיה. אתם מוזמנים לתרום לוויקיפדיה ו.
פויסילה

פויסילה (שם מדעי: Poecile) הוא סוג של ציפורי שיר ממשפחת הירגזיים בו 15 מינים החיים לאורך אירואסיה ואמריקה הצפונית ביערות ממוזגים. מקור השם המדעי ביוונית עתיקה, בה משמעות המילה ποικίλος (פויקילוס) היא צבעוני, מנוקד, מנומר, וכו'.
הסוג תואר ב-1829 בידי החוקר הגרמני יוהאן יקוב קאופ אך במשך שנים נחשב לתת-סוג של הירגזי.
בני הסוג הם עופות קטנים בעלי כסות שחורה ולבנה לאורך פניהם ופלג הגוף העליון. הם נעים בקבוצות קטנות ביערות בחיפוש אחר חרקים וזרעים. המין ירגזי החרמון מצוי גם בישראל. הירגזים מהסוג פויסילה חיים ביערות, חורשים, גינות, פארקים, צמחיית שיחים צפופה, שטחים עירוניים ושדות בחצי הכדור הצפוני. כל מיני הסוג מוגדרים כמינים ללא חשש.
מאפיינים

מיני הסוג הם ירגזים בינוניים בגודלם, אורכם נע בין 11–15 ס"מ, מוטת כנפיהם נעה בין 17–23 ס"מ, ומסתם 7–17 גרם. לרובם כיפה וסנטר שחורים-חומים ולחיים בהירות, בטן בצבע בז' (בין אוכרה ללבן) וגב, כנפיים וזנב אפורים. לשני מינים (ירגזי לבן-גבה וירגזי גמבל) גבה לבנה שמפרידה את פס העיניים השחור מהכיפה. לירגזים 10 אברות יד (מהן הארוכה היא האמצעית והקצרה היא הקיצונית), 9 אברות אמה (מהן הארוכה היא הקיצונית והקצרה היא הפנימית), וזנב שמורכב מ-12 אברות שיוצרות מניפה. הרגל בצבע אפרפר, המקור שחור וקצר, וקשתית העין כהה. חלק מהמינים בסוג משמיעים קריאה שנשמעת כ-"צ'יקדי-די-די!", מקור שם המינים האמריקאיים באנגלית, צ'יקדי (Chickadee).
טקסונומיה

הסוג תואר ב-1829 בידי החוקר הגרמני יוהאן יקוב קאופ אך במשך שנים נחשב לתת-סוג של הירגזי. מחקר משנת 2005 (גיל, סליקאס ושלדסון, 2005) מבוסס נתונים גנטיים ומורפולוגיים תמך בהפרדת הסוג פויסילה, כפי שביצעו גופים אחדים, בהם IUCN‏, ITIS‏, ו-IOC (אנ').‏ תוצאות דומות חזרו במחקר מאוחר יותר (יוהנסון ואחרים, 2013), אם כי פוצלו מהסוג מספר מינים לסוג סיטיפרוס.
העץ הפילוגנטי של משפחת הירגזיים על פי יוהנסון ואחרים (2013):
העץ הפילוגנטי של הסוג פויסילה (Poecile), על פי טריץ' ואחרים (2017), הוא:
מינים

| שם | שם מדעי | תמונה/איור | תחום תפוצה: |
| --- | --- | --- | --- |
| ירגזי לבן-גבה | Poecile superciliosus |  |  |
| ירגזי החרמון | Poecile lugubris |  |  |
| ירגזי חלוד-חזה | Poecile davidi |  |  |
| ירגזי שחור-סינר | Poecile hypermelaenus |  |  |
| ירגזי ביצות | Poecile palustris |  |  |
| ירגזי סצ'ואני | Poecile weigoldicus |  |  |
| ירגזי פרסי | Poecile hyrcanus |  | אין תמונה חופשית |
| ירגזי הרים | Poecile montanus |  |  |
| ירגזי סיבירי | Poecile cinctus |  |  |
| ירגזי ערמוני-גב | Poecile rufescens |  |  |
| ירגזי הדסון | Poecile hudsonicus |  |  |
| ירגזי מקסיקני | Poecile sclateri |  |  |
| ירגזי קרוליינה | Poecile carolinensis |  |  |
| ירגזי שחור-כיפה | Poecile atricapillus |  |  |
| ירגזי גמבל | Poecile gambeli |  |  |
בני כלאיים

המינים ירגזי שחור־כיפה וירגזי גמבל מזדווגים בטבע לאורך אזור החפיפה במערב ארצות הברית ודרום-מערב קנדה. המינים ירגזי סיבירי וירגזי הדסון מזדווגים בטבע באזור החפיפה בצפון מערב אמריקה הצפונית. נקבות ירגזי סיבירי וזכרי ירגזי הרים מזדווגים בטבע לאורך אזור החפיפה בצפון רוסיה ופנוסקנדיה. חלק מצאצאי הכלאיים פוריים. נקבות ירגזי ביצות וזכרי ירגזי הרים מזדווגים בטבע לאורך אזור החפיפה במערב אירופה. ירגזי שחור (Periparus ater) וירגזי הרים תועדו מספר פעמים בשנות ה-80 מזדווגים בטבע באזורים בהם תחומי התפוצה חופפים. המינים ירגזי מצויץ (Lophophanes cristatus), ירגזי ביצות וירגזי הרים מזדווגים בטבע בצפון אירופה. קיימים תיעודים ישנים (Ridgway, 1876; Suchetet, 1897) של רביית כלאיים בין ירגזי שחור-כיפה וירגזי דו-גוני (Baeolophus bicolor). קיים תיעוד ישן של רביית כלאיים בין ירגזי תכול וירגזי ביצות (Suchetet, 1897). בשנת 1995 תועדה רביית כלאיים טבעית בין ירגזי ביצות וירגזי מצוי בצרפת. קיימים תיעודים (Kuroda, 1937; Mishima, 1968) של רביית כלאיים בין ירגזי הרים וירגזי רבגוני (Sittiparus varius) מיפן. תועדה גם רביית כלאיים בין ירגזי הדסון וירגזי שחור-כיפה.
ב-2021, גראהם, גאזלי, אוטר ובורג חקרו את שיעורי ההכלאות במינים ירגזי שחור-כיפה, ירגזי גמבל, ירגזי הדסון וירגזי ערמוני-גב.מבין הפרטים שנבדקו מארבעת המינים, כ-5% הראו סימנים כלשהם לרביית כלאיים. נמצא כי הכלאה מתרחשת פי 2 יותר בקרב מינים קרובים פחות ממינים קרובים יותר, בניגוד למה שהיה מקובל לחשוב בעבר ולמצב בסוגים רבים אחרים, אם כי בתי גידול משותפים לא משפיעים על תדירות ההכלאות האופן משמעותי. בנוסף, שיעורי ההכלאות היו גבוהים יותר בבתי גידול בפארק עירוני מאשר בבתי גידול של יערות בר.
בני כלאיים > כלאי ירגזי שחור-כיפה וירגזי קרוליינה

המינים ירגזי שחור־כיפה וירגזי קרוליינה (Poecile carolinensis) מזדווגים בטבע, כאשר תועדו מקרים רבים של רביית כלאי בין זכרי ירגזי שחור־כיפה ונקבות ירגזי קרוליינה, ושל זכרי ירגזי קרוליינה ונקבות ירגזי שחור־כיפה. רביית הכלאיים מתרחשת לאורך רצועה שבה תחומי תפוצתם חופפים, העוברת בקנזס, מיזורי, אילינוי, אינדיאנה, אוהיו, פנסילבניה וניו ג'רזי. נוסף על כך, המינים מזדווגים גם לאורך הרי האפלאצ'ים). לאורך המאה העשרים האזור בו מתרחשות ההכלאות הפך צפוני יותר ויותר. לפי בראון ואחרים (2003), נקבות שני המינים מראות העדפה להזדווג עם זכרי ירגזי קרוליינה. הירגזי שחור־הכיפה וירגזי קרוליינה דומים מאוד במראם וגודלם, ולרוב הדרך להבדיל ביניהם היא בשיריהם. עם זאת, באזורים הקרובים לאזור ההכלאות, זיהוי על בסיס השיר קשה יותר (באזורים אלו, כל ירגזי ששר את השיר של שני הוריו או שיר לא טיפוסי הוא ככל הנראה הכלאה). שיטה יעילה יותר להבדיל בין המינים באזורים אלו היא בדיקה גנטית. ברונסון גרוב ובראון (2003) חקרו את הצלחת רביית צאצאי הכלאיים בהשוואה לרבייה של זוגות ירגזי שחור־כיפה וזוגות ירגזי קרוליינה. על אף שתנאי הסביבה היו דומים, הזוגות המעורבים הטילו פחות ביצים וגידלו פחות גוזלים עד לפריחת הגוזלים מהקן מאשר זוגות ירגזי שחור־כיפה וזוגות ירגזי קרוליינה. תוצאות אלו, אשר מבוססות על תצפיות של רבייה בטבע, מתאימות לשפע המידע מרביית כלאיים בשבייה, מה שמרמז שצאצאי כלאיים הם לרוב פחות פוריים מהמינים ה"טהורים". במוזיאון הסמית'סוניאן יש יותר ממאתיים דגימות של צאצאי כלאיים.
פיטר נורמן

נורמן (שמאל) לצידם של טומי סמית' וג'ון קרלוס בהצדעת הכוח השחור, אולימפיאדת מקסיקו סיטי
פיטר ג'ורג' נורמן (באנגלית: Peter George Norman; ‏15 ביוני 1942 - 3 באוקטובר 2006), היה אתלט אוסטרלי. סגן אלוף אולימפי (מקסיקו סיטי 1968), 5 פעמים ברציפות אלוף אוסטרליה (1966–1970) ושיאן אוסטרליה הנוכחי (2020) בריצת 200 מטר.
ביוגרפיה

נורמן נולד בקובורג פרבר של מלבורן, בן למשפחה אדוקה מצבא הישע.
במשחקי חבר העמים שנערכו בפרת', אוסטרליה בסוף נובמבר 1962 סיים נורמן במקום 12 בריצת 220 יארד בתוצאה של 21.8 שניות.
במשחקי חבר העמים שנערכו בקינגסטון, ג'מייקה באוגוסט 1966 זכה נורמן במדליית ארד בריצת שליחים 4x110 יארד בתוצאה של 40.0 שניות. נוסף לכך, הוא סיים במקום חמישי בריצת שליחים 4x440 יארד בתוצאה של 3:12.2 דקות, במקום עשירי בריצת 220 יארד בתוצאה של 21.2 שניות ובמקום 29 בריצת 100 יארד בתוצאה של 10.2 שניות.
באליפות אוסטרליה שנערכה בפרת' ב-1966 הוא זכה לראשונה במדליית זהב בריצת 200 מטר בתוצאה של 20.9 שניות. שנה לאחר מכן, באליפות אוסטרליה שנערכה באדלייד הוא הגן על תוארו וזכה בפעם השנייה ברציפות במדליית זהב בריצת 200 מטר בתוצאה של 21.3 שניות.
תארים והישגים

בשנת 1999 נכלל נורמן בהיכל התהילה של הספורט באוסטרליה.
הערות שוליים

↑  Caroline Frost, "The other man on the podium ", BBC, 17.10.2008.
↑  ריקארדו גאזינגה , ‏המאבק לשוויון - האדם השלישי, באתר דבר העובדים בארץ ישראל, 22 באוגוסט 2016
| --- | --- |
בקרת זהויות :  PLWABN: 9811524143105606  GND: 1144306388  World Athletics: 14346452  ISNI: 0000 0000 7699 0726  LCCN: no2010031837  VIAF: 107465912   WorldCat (עם VIAF): 107465912
פלורנס ואמבוגו

| --- | --- |
אין תמונה חופשית
 לידה:  23 באוגוסט 1953 (בת 71) 
 ענף מדעי:  בוטניקה, וירולוגיה 
 מקום לימודים:  אוניברסיטת ניירובי  אוניברסיטת המדינה של צפון דקוטה  אוניברסיטת באת'  מונסנטו 
 מוסדות:  International Service for the Acquisition of Agri-biotech Applications 
 פרסים והוקרה:  Africa Food Prize 
 
פלורנס מורינגי ואמבוגו (באנגלית: Florence Muringi Wambugu; נולדה ב-23 באוגוסט 1953) היא פתולוגית צמחים ווירולוגית קנייתית.
השכלה

ב-1975 הייתה לאישה הראשונה בקניה שלמדה באוניברסיטת ניירובי, קניה. שלוש שנים אחר-כך, קיבלה תואר ראשון בבוטניקה וזואולוגיה. היא קיבלה תואר שני בפתולוגיה מאוניברסיטת מדינת צפון דקוטה שבפארגו, דקוטה הצפונית, ארצות הברית ב-1984; ותואר דוקטור מאוניברסיטת באת', סאמרסט, אנגליה, ב-1991.
קריירה מקצועית

ואמבוגו היא המייסדת, המנהלת ויושבת הראש של הקרן הבינלאומית לחקלאות ביוטכנולוגית באפריקה מאז 1994. הקרן היא מוסד ללא כוונת רווח שמשרדיה נמצאים בניירובי, קניה; יוהנסבורג, דרום אפריקה ווושינגטון די. סי.. קודם לכן, היא הקימה וניהלה את הארגון ISAAA שמרכזו בניירובי, קניה. בשנים 1991-1978 עבדה כמנהלת המחקר (פתולוגית) ומתאמת של מחקר הביוטכנולוגיה של הצמח במכון המחקר לחקלאות של קניה. אחרי-כן, בשנים 1994-1991, עשתה פוסט-דוקטורט בחברת מונסנטו.
היא פרסמה למעלה ממאה מאמרים מדעיים.
בעבר שירתה במועצות מנהלים של מספר חברות בכללן ועדת הסקטור הפרטי של CGIAR; כוח המשימה למלחמה ברעב של מכון הפיתוח מילניום, אנגליה; הייתה גם בחרה בוועד המנהל של פורום המחקר הכלכלי של אפריקה (FARA); סגל היועצים הביוטכנולוגי של חברת דופונט, ארצות הברית; המכון הבינלאומי לגנטיקת צמחים (IPGRI, שכיום נקרא Bioversity International) ופורום הפעילים בביוטכנולוגיה באפריקה (ABSF). כיום, היא חברה במועצה של פורום המדע והטכנולוגיה בחברה של יפן (STS); חברת ועדת ההיגוי של ועד הפעולה האירופי למדעי החיים בעולם (EAGLES) ובמועצה המדעית של קרן ביל ומלינדה גייטס.
היא לקחה חלק במחקר על פיתוח זן של תפוחי אדמה מתוקים. ב-2004, דיווח כתב העת New Scientist שהפרויקט נכשל.
פרסים

פלורנס ואמבוגו זכתה בפרס המכון הבינלאומי לחקלאות טרופית, ניגריה, 1981; פרס המדע של המכון הקוריאני לחקר התעופה והחלל למדען המצטיין של השנה, 1989; מענק אזורי של המרכז הבינלאומי לתפוחי האדמה, 1989; פרס התמיכה לחוואים מהנהלת Pyrethrum של קניה, 1990; פרס על עבודת הדוקטור המצטיינת ביחידה לווירולוגיה של המחקר הבינלאומי של ההורטיקולטורה באנגליה ובמכון הקוריאני לחקר התעופה והחלל, 1991; פרס על ביצועים מעולים בחברת מונסנטו, 1992, 1993; זוכת מדליית הזהב, פרסי הרשת לפיתוח עולמי של המכון הקוריאני לחקר התעופה והחלל, 2000; פרס הרשת לפיתוח עולמי של הבנק העולמי עבור גידול תרבית רקמה של בננה בקניה, ופרס אשת השנה מטעם המכון הביוגרפי האמריקאי, 2002-03.
היא זוכת פרס יארה מטעם קרן יערה הנורווגית לשנת 2008 עבור תרומתה המיוחדת למלחמה ברעב ובעוני באפריקה.
נבחרה במקום ה-83 במשאל 100 האינטלקטואלים המובילים בעולם שערכו כתבי העת Prospect (הבריטי) ו-Foreign Policy (האמריקאי) בשנת 2005.
חייה האישיים

פלורנס ואמבוגו היא אם חד-הורית ואמא לשלושה ילדים.
פודקרפצקיה

פודקרפצקיה (בפולנית: Podkarpackie) היא אחת משש-עשרה הווייוודות של פולין. היא שוכנת בדרום-מזרח פולין, וגובלת בצפון בווייוודה לובלין, במזרח באוקראינה, בדרום בסלובקיה, ובמערב בווייוודות פולין קטן ושְׁוְויֶינְטוֹקְזִ'יסְקיֶה
בירתה של פודקרפצקיה והעיר הגדולה ביותר בה היא העיר ז'שוב, השוכנת במרכזה. ערים גדולות נוספות הן פשמישל, סְטַאלוֹבַה ווֹלַה, ומיילץ.
מקור השם

"פודקרפצקיה" הוא צירוף של שתי מילים מהשפה הפולנית: Pod אשר משמעו "מתחת" או בתרגום חופשי יותר "למרגלות", ו-karpackie אשר משמעו הקרפטים, הרי הקרפטים. כלומר משמעות שם הוויווידה הוא האזור שמתחת או למרגלותיהם של הרי הקרפטים - ההרים הנותנים את הטון המרכזי בנוף של פודקרפצקיה. שם ההרים מקורו בשבט דאקי בשם ה"קרפים" (Carpi), שחיו על מדרונות הקרפטים המזרחיים. שם השבט עצמו מקורו, כנראה, במילה הודו-אירופאית שמשמעותה - "אבן".
גאוגרפיה

פודקרפצקיה מחולקת לשלושה חבלי ארץ מרכזיים: הרי הקרפטים, עמק נהר הסן (פולין), ואגן סַנְדוֹמְיֶיז'. בדרומה של הוויווידה נמתחים להם ממזרח למערב הרי הקרפטים, ההרים הגבוהים ביותר באזור. להרים אלו המשך מזרחה, אל תוך אוקראינה; והמשך מערבה, אל תוך הוויווידה השכנה פולין קטן. פסגותיהם של הרי הקרפטים בתחומיה של ווייוודת פודקרפצקיה מתנשאים בשיאם לגובה של למעלה מ-1,000 מטר מעל פני הים. בין ההרים משתרעים עמקים צרים אותם יוצרים נהרות ונחלים. בפודקרפצקיה רוב נחלים ונהרות אלו נשפכים מזרחה אל נהר הסן הזורם במזרח הוויווידה. סביב נהר הסן ולאורך גדותיו מתארך לו עמק רחב יחסית לאזור לכיוון צפון מערב, ככיוון זרימתו של הנהר. הסן ממשיך לזרום לארוך כ-433 קילומטר, ולאחר מכן נשפך אל נהר הוויסלה. שם, בהתלכדות עם נהרות נוספים, נוצר אגן סַנְדוֹמְיֶיז', שפלה גדולה יחסית לאזורים הסובבים אותה, שפלה בה נמצאים מרכזי אוכלוסייה רבים. פודקרפצקיה הוא אחד האזורים המיוערים ביותר בפולין, והחקלאות בו מרוכזת בעיקר סביב הנהרות בצפון ובמזרח.
הטמפרטורה השנתית הממוצעת בז'שוב, בירת הוויווידה, היא 8.4 מעלות צלזיוס. החודש הקר ביותר הוא ינואר (עם טמפרטורה ממוצעת של -2.3 מעלות צלזיוס), והחודש החם ביותר הוא יולי (עם טמפרטורה ממוצעת של 18.8 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 652.6 מ"מ.
גאוגרפיה > אזורים מוגנים

בפודקרפצקיה יש שני פארקים לאומיים (Park Narodowy), שבעה פארקי נוף (Park krajobrazowe) ו-94 שמורות טבע (Rezerwat przyrody).
| פארקים לאומיים בפודקרפצקיה> תמונה | פארקים לאומיים בפודקרפצקיה> סמל | פארקים לאומיים בפודקרפצקיה> שם | פארקים לאומיים בפודקרפצקיה> שטח (בקמ"ר) | פארקים לאומיים בפודקרפצקיה> מחוז |
| --- | --- | --- | --- | --- |
|  |  | הפארק הלאומי מאגורה   Magurski Park Narodowy | 194 | מחוז יאסלו |
|  |  | הפארק הלאומי ביישצ'אדי   Bieszczadzki Park Narodowy | 292 | מחוז ביישצ'אדי |
| פארקי נוף בפודקרפצקיה> תמונה | פארקי נוף בפודקרפצקיה> שם | פארקי נוף בפודקרפצקיה> שטח (בקמ"ר) | פארקי נוף בפודקרפצקיה> מחוז |
| --- | --- | --- | --- |
|  | פארק הנוף צ'יסנה-וטלינה   Ciśniańsko-Wetliński Park Krajobrazowy | 510 | מחוז סאנוק |
|  | פארק הנוף צ'רנוז'קי-סטז'יז'וב   Czarnorzecko-Strzyżowski Park Krajobrazowy | 257 | מחוז דמביצה |
|  | פארק הנוף יאשליסקה   Jaśliski Park Krajobrazowy | 299 | מחוז קרוסנו |
|  | פארק הנוף עמק הסן   Park Krajobrazowy Doliny Sanu | 342 | מחוז ביישצ'אדי |
|  | פארק הנוף הרי סלונה   Park Krajobrazowy Gór Słonnych | 513 | מחוז לסקו |
|  | פארק הנוף יערות יאנוב   Park Krajobrazowy Lasy Janowskie | 391 | מחוז סטאלובה וולה |
|  | פארק הנוף פוגוז'ה פשמיסקיה   Park Krajobrazowy Pogórza Przemyskiego | 618 | מחוז פשמישל |
גאוגרפיה > הרים

| עשרת ההרים הגבוהים ביותר בפודקרפצקיה> תמונה | עשרת ההרים הגבוהים ביותר בפודקרפצקיה> שם | עשרת ההרים הגבוהים ביותר בפודקרפצקיה> גובה (במטרים) | עשרת ההרים הגבוהים ביותר בפודקרפצקיה> מחוז |
| --- | --- | --- | --- |
|  | טרניצה   Tarnica | 1,346 | מחוז ביישצ'אדי |
|  | קז'מיין   Krzemień | 1,335 | מחוז ביישצ'אדי |
|  | האליץ'   Halicz | 1,333 | מחוז ביישצ'אדי |
|  | קופה בוקובסקה   Kopa Bukowska | 1,320 | מחוז ביישצ'אדי |
|  | שרוקי ויירך   Szeroki Wierch | 1,315 | מחוז ביישצ'אדי |
|  | בוקובה ברדו   Bukowe Berdo | 1,311 | מחוז ביישצ'אדי |
|  | ויילקה ראבקה   Wielka Rawka | 1,307 | מחוז ביישצ'אדי |
|  | פולונינה צרינסקה   Połonina Caryńska | 1,297 | מחוז ביישצ'אדי |
|  | רוזסיפנייץ   Rozsypaniec | 1,280 | מחוז ביישצ'אדי |
|  | מאלה ראבקה   Mała Rawka | 1,272 | מחוז ביישצ'אדי |
היסטוריה

| לוח תקופות היסטוריות של פודקרפצקיה | לוח תקופות היסטוריות של פודקרפצקיה | לוח תקופות היסטוריות של פודקרפצקיה |  |
| --- | --- | --- | --- |
| עד 875 | שבטים סלאבים | שבטים סלאבים |  |
| 875-902 | דוכסות מורביה הגדולה | דוכסות מורביה הגדולה |  |
| 902-990 | שבטים סלאבים | שבטים סלאבים |  |
| 990-1025 | המדינה הפולנית הראשונה | המדינה הפולנית הראשונה |  |
| 1025-1385 |  | הממלכה הפולנית הראשונה |  |
| 1385-1569 |  | הממלכה הפולנית השנייה |  |
| 1569-1655 |  | ממלכת פולין-ליטא |  |
| 1655-1658 |  | ממלכת שוודיה |  |
| 1658-1772 |  | ממלכת פולין-ליטא |  |
| 1772-1804 |  | דוכסות אוסטריה |  |
| 1804-1867 |  | הקיסרות האוסטרית |  |
| 1867-1916 |  | הקיסרות האוסטרו-הונגרית |  |
| 1916-1918 |  | הממלכה הפולנית השלישית |  |
| 1918-1939 |  | הרפובליקה הפולנית השנייה |  |
| 1939-1945 |  | גרמניה הנאצית |  |
| 1945-1989 |  | הרפובליקה העממית הפולנית |  |
| החל מ-1989 |  | הרפובליקה הפולנית השלישית |  |
מתייחס לישות הדומיננטית השלטת באזור בתקופה הנתונה. בדרך כלל השליטה באזור נחלקה על ידי מספר ישויות מדיניות שונות.

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.